۱۴۴۷-۴-۳ تاریخ نشر شوی خبرونه هرات هرات؛ د افغانی سرې میاشتې مرستیال د روانی ناروغانو د ساتنې او درملنې مرکز خدمات و ارزول جمعه، ۳ ربیع الآخر ۱۴۴۷ د #افغانی_سرې_میاشتې مرستیال ښاغلی حافظ عزیز الرحمن، هرات کې د لویدیځ زون د #روانی_ناروغانو د ساتنې او درملنې له مرکز او د سرې میاشتې له ملکیتونو لیدنه وکړه. ښاغلی حافظ عزیز الرحمن، روانی ناروغانو ته د وړاندې کیدونکو #روغتیایی_خدمتونو د کیفیت او استوګنځایونو وضعیت و ارزوه. نوموړی مسٸولینو ته د ناروغانو سره پر ښه چلند، نېکې رویې او د نظافت برخه کې پر پاملرنې جدی ټینګار وکړ. دا راز، ښاغلی مرستیال د افغانی سرې میاشتې ځمکې او ملکیتونه هم له نږدې ولیدل، د حفاظت او غوره ګټې اخستنې په اړه یې لازمې سپارښتنې وکړې، د مسئولینو ستونزې او غوښتنې یې واورېدې او د حل ډاډ یې ورکړ.